CELEX: 52004SC1067
Language: lt
Date: 2004-09-08 00:00:00
Title: Rekomendacija Tarybos sprendimas įgaliojantis Komisiją vesti derybas dėl Bendrijos prisijungimo prie Jungtinių Tautų Europos ekonominės komisijos (JT EEK) susitarimo dėl vienodų ratinių transporto priemonių periodinės techninės apžiūros sąlygų ir abipusio tokios apžiūros pripažinimo, sąlygų (priimta Vienoje, 1997 m. lapkričio 13 d.) {SEC(2004)1056}

Svarbus teisinis pranešimas

|

52004SC1067

Rekomendacija Tarybos sprendimas įgaliojantis Komisiją vesti derybas dėl Bendrijos prisijungimo prie Jungtinių Tautų Europos ekonominės komisijos (JT EEK) susitarimo dėl vienodų ratinių transporto priemonių periodinės techninės apžiūros sąlygų ir abipusio tokios apžiūros pripažinimo, sąlygų (priimta Vienoje, 1997 m. lapkričio 13 d.) {SEC(2004)1056}  /* SEK/2004/1067 galutinis */  

	Briuselis, 08.09.2004SEK(2004) 1067 galutinisRekomendacijaTARYBOS SPRENDIMASįgaliojantis Komisiją vesti derybas dėl Bendrijos prisijungimo prie Jungtinių Tautų Europos ekonominės komisijos (JT EEK) susitarimo dėl vienodų ratinių transporto priemonių periodinės techninės apžiūros sąlygų ir abipusio tokios apžiūros pripažinimo, sąlygų (priimta Vienoje, 1997 m. lapkričio 13 d.){SEC(2004)1056}(pateikta Komisijos)1. Pagrindiniai faktai1958 m. JT EEK susitarimo dėl vienodų techninių reikalavimų ratinėms transporto priemonėms, prie kurios Komisija prisijungė 1998 m. kovo 24 d., tikslas yra sukurti vienodus techninius reikalavimus naujų transporto priemonių konstrukcijos ir tipo patvirtinimui. 1997 m. JT EEK susitarimo dėl transporto priemonių apžiūros tikslas yra nustatyti ratinių transporto priemonių, įregistruotų arba eksploatuojamų Susitarimo Susitariančiųjų Šalių teritorijoje, periodinės techninės apžiūros taisykles.Visos Susitarimo dėl transporto priemonių apžiūros kompetencijos sritys yra Bendrijos veiksmų objektas. Jos patenka į Tarybos direktyvos 96/96/EB dėl valstybių narių įstatymų, reglamentuojančių motorinių transporto priemonių ir jų priekabų techninę apžiūrą, suderinimo, su paskutiniais pakeitimais, padarytais Direktyvomis 2001/11/EB (komercinių transporto priemonių greičio ribotuvo veikimo tikrinimas) ir 2003/27/EB (motorinių transporto priemonių išmetamųjų dujų tikrinimas), taikymo sritį. Šioje direktyvoje apibrėžiami būtiniausi reikalavimai, o kai kurios valstybės narės vis dar jų netenkina.Iki šiol prie Susitarimo dėl transporto priemonių apžiūros prisijungė tik septynios valstybės: Estija, Nyderlandai, Suomija, Vengrija, Rumunija, Rusijos Federacija ir Bulgarija. 1997 m. Susitarimo 4 straipsnyje numatoma, kad prie Susitarimo dėl transporto priemonių apžiūros gali prisijungti regioninės ekonominės integracijos organizacijos, kurioms jų valstybės narės perdavė įgaliojimus srityse, kurioms taikomas Susitarimas, įskaitant įgaliojimą priimti sprendimus, kurie būtų privalomi jų valstybėms narėms, o tai aiškiai rodo, kad remiamasi Bendrija. Esant vienodoms kitoms aplinkybėms, ES prisijungus prie Susitarimo dėl transporto priemonių apžiūros Bendrijai atiteks 25 iš 28 galimų balsų.2. Įgaliojimų vykdymas transporto priemonių techninės apžiūros srityje1997 m. Susitarimas dėl transporto priemonių apžiūros priklauso JT EEK 29 darbo grupės, kuri yra JT EEK vidaus transporto komiteto, savo ruožtu atsakingo už 1958 m. Susitarimo dėl transporto priemonių konstrukcijos administravimą, kontroliuojama įstaiga, kompetencijos sričiai.3. DERYBOSKai kurias Susitarimo dėl transporto priemonių apžiūros sąlygas reikia suderinti arba aiškiau apibrėžti taip, kad jos atitiktų Europos teisės aktus.Reikia suderinti arba aiškiau apibrėžti du svarbiausius aspektus: 1 ir 12 straipsniai turi būti iš dalies pakeisti siekiant aiškiau apibrėžti techninės apžiūros sertifikatų abipusio pripažinimo sąvoką ir apriboti jų taikymo sritį, kad transporto priemonės galėtų laisvai judėti visoje ES teritorijoje. Pagal Susitarimą dėl transporto priemonių apžiūros neturėtų būti leidžiama išduoti transporto priemonei techninės apžiūros sertifikato kitose šalyse, išskyrus toje Susitariančiojoje Šalyje, kurioje ji įregistruota, išskyrus, kai tos Susitariančiosios Šalys, kuriose transporto priemonė yra įregistruota ir bandoma, yra pasirašiusios dvišalį susitarimą.Susitarimo 1 taisyklėje taip pat yra numatyti išsamūs techniniai punktai, kuriuos reikėtų pakeisti, t.y., panaikinti bandymų reikalavimus, susijusius su oro kondicionavimo ir šaldymo sistemoms, bent tol, kol bus sukurti ir patvirtinti priimtini bandymo metodai.Iš tiesų, kai kurie pakeitimai, kurių reikia, kad Susitarimas dėl transporto priemonių apžiūros atitiktų Europos teisės aktus, jau pradėti įgyvendinti. Komisija derybų ir prisijungimo metu pareikš, kad netaikys tų Susitarimo sąlygų, kurios ne visiškai atitiks Europos teisės aktus (žr. derybinių direktyvų priede). Jeigu reikės, nedidelius pakeitimus galima bus padaryti po Bendrijos prisijungimo prie Susitarimo. 29 balsai, kuriuos Bendrija turės darbo grupėje, leis jai daryti didelę įtaką sprendimams ateityje.Itin svarbu, kad Bendrija prisijungia prie Susitarimo dėl transporto priemonių apžiūros siekiant iš Bendrijos pusės užtikrinti, kad techninės apžiūros bandymų standartai būtų suderinti su tipo patvirtinimu, už kuriuos atsakinga JT EEK 29 darbo grupė.Atsižvelgdama į pirmiau išdėstytus faktus, Komisija rekomenduoja Tarybai įgalioti Komisiją:-  derėtis dėl kiek galima greitesnio Bendrijos prisijungimo prie Susitarimo dėl transporto priemonių apžiūros;-  vesti derybas, konsultuojantis su specialiu Tarybos paskirtu patariamuoju komitetu ir laikantis priede nurodytų derybinių direktyvų.PRIEDASDerybinės direktyvos1. Derybų tikslas yra sudaryti Europos Bendrijai galimybę kaip galima greičiau prisijungti prie JT EEK Susitarimo dėl transporto priemonių apžiūros.2. Derybų metu Komisija pirmiausia privalo:-  užtikrinti, kad Bendrijos kompetencijai priklausančiose srityse Bendrija pasinaudos savo valstybių narių, kurios yra Europos ekonominės komisijos narės, balsų skaičiumi, taikant Susitarimo dėl transporto priemonių apžiūros 4 straipsnio 1 dalį;-  pareikšti, kad pagal Susitarimo dėl transporto priemonių apžiūros 2 straipsnio 4 dalį Bendrija netaikys-  su valstybių narių atliekamos apžiūros abipusiu pripažinimu (Bendrijos teisėje vartojama sąvoka – angl. mutual recognition ) susijusio 1 straipsnio nuostatos ;-  susitarimo dėl transporto priemonių apžiūros 12 straipsnio, pagal kurį techninės apžiūros įstaigos gali atlikti techninę apžiūrą kitos valstybės narės vardu tik tada, jeigu tarp tų šalių yra dvišalis susitarimas; ir-  Taisyklės Nr. 1 dėl vienodų ratinių transporto priemonių periodinės techninės apžiūros nuostatų, reglamentuojančių aplinkos apsaugą;kol ši nuostata ir taisyklė ne visiškai atitiks Bendrijos teisės aktus.-  numatyti, kad Bendrija pasilieka teisę pagal Susitarimą dėl transporto priemonių apžiūros 2 straipsnio 2 dalį bet kuriuo metu pareikšti, kad netaikys prie šios Susitarimo pridedamos(-ų) taisyklės(-ių).-  pareikšti, kad ji mano, jog Susitarimo dėl transporto priemonių apžiūros 8 straipsnis, susijęs su tarpininkavimu dviejų ar daugiau Susitariančių Šalių ginčuose, jai yra neprivalomas.